Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 870

2. KÉPZÉS ÉS MINÕSÍTÉS M.014. Ez az alapkövetelmény azon a felismerésen alapul, hogy a szervezet minden tagja hozzájárul a szervezet sikeréhez és a minõség szavatolásához. Ennek megfelelõen az Engedélyes feladata minden egyes alkalmazott megfelelõ képzésének biztosítása ahhoz, hogy feladatukat elláthassák. M.015. A minõség biztosítása és a biztonság fenntartása érdekében a személyzetnek alkalmasnak kell lennie feladata ellátására. A képzés hangsúlyozza a kifogástalan munkavégzés iránti igényt, s ahol szükséges, biztosítsa a minõségirányítási elvek és a vonatkozó eljárásrendek megértését, utaljon a személyi felelõsségre és beszámolási kötelezettségre, ismertesse az atomerõmû fõ rendszereit és berendezéseit, továbbá tegye érthetõvé az erõmû üzemeltetését. A képzés foglalja magába az elméleti oktatást és a gyakorlat megszerzését, munkahelyeken, szimulátoron és makett segítségével, ahol ez lehetséges. A képzésnek biztosítania kell, hogy mindenki megértse az általa irányított folyamatokat és ismerje a felhasznált eszközöket, hogy tisztában legyenek azzal, mit jelent az általuk elõállított termékek, illetve az általuk irányított folyamatok megfelelõ minõsége. A képzési program középpontjában az „elsõ alkalommal jól megcsinálni” elv álljon. M.016. Az Engedélyes képzési tervei segítsék és ösztönözzék a szakmai fejlõdést, és foglalják magukba a szakmai, vezetõi, kapcsolatteremtõ és személyzeti munkát. Az egyes alkalmazottak képzését nem szabad az alapképzettségre korlátozni, hanem biztosítani kell a jártasság fenntartását és a progresszív fejlõdést. Ez biztosítja, hogy minden alkalmazott folyamatosan ismerje a technika mindenkori állásának megfelelõ technológiákat és a tevékenységében alkalmazott folyamatokat. M.017. Külön minõsítési követelményeket kell meghatározni az egyedi, kritikus, az átlagostól eltérõ munkakörök esetén, ha az magas mûszaki színvonalú, speciális jártasságot igényel, és biztosítani kell a személyzet alkalmasságát a tevékenység ellátása elõtt. Az Engedélyes szervezetének figyelembevételével kell meghatározni ezeket a kategóriákat és a képzési követelményeket a tevékenység beindítása elõtt. A speciális felkészültséget igénylõ munkakörök betöltése elõtt a jelöltek jártasságát gyakorlati és írásbeli vizsgán kell bizonyítani. Rendszeres újraminõsítést kell elõírni annak igazolására, hogy a személyzet folyamatosan képes a tevékenység ellátására. M.018. A képzési programot úgy kell összeállítani, hogy az egyidejûleg feleljen meg a személyzet és a teljes szervezet igényeinek. Ennek érdekében a képzést szervezett, szisztematikus módszerek alkalmazásával, egyértelmûen megfogalmazott célokkal kell tervezni és végrehajtani. A képzési program követelményei között szerepeljen a képzett, szakmai körökben elismert, elõadók iránti igény. Mivel a képzés lényeges a személyzet folyamatos fejlõdése érdekében, a vezetõség bízzon meg kompetens mûszaki oktatókat a tematika/jegyzet összeállításával, így biztosítva a szervezet célkitûzéseinek megvalósítását és a személyzet fejlõdését. M.019. A képzési programot rendszeresen felül kell vizsgálni a program és az oktatás hatékonyságának felmérése céljából. Az ellenõrzési eredmények alapján a képzési programot ki kell egészíteni, amikor javításra van szükség vagy fejlesztési igény jelentkezik.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes